Edith Bouvier Beale
<s>Edith "Little Edie" Bouvier Beale (7. novembar 1917 – o. 9. januar 2002) bila je američka pripadnica otmjenog društva, manekenka i kabaretska zabavljačica, najpoznatija po tome što je nekoliko decenija provela živeći kao pustinjak zajedno sa majkom Edith Ewing Bouvier Beale na njenom nekoć luksuznom, a poslije potpuno zapuštenom imanju Grey Gardens, a što je ovjekovječeno u znamenitom dokumentarnom filmu Grey Gardens 1975. godine.</s>

<s>Biografija</s>

<s>Edith, koja će kasnije, kako bi se razlikovala od majke "Velike Edie" dobiti nadimak "Mala Edie", je bila najstarije dijete uglednog i imućnog pravnika Phelana Bealea.</s><s>Odrasla je u luksuzu te je rane godine provela u društvu tadašnje američke elite, uključujući porodicu Kennedy sa kojom je bila rodbinski povezana.</s><s>Kao djevojka je vodila buran privatni život, pokušavajući se probiti u Hollywood kao glumica, ali i imajući niz ljubavnih veza; iako je tvrdila da su među njenim ljubavnicima bili Howard Hughes,  J. Paul Getty i u Drugom svjetskom ratu poginuli Joe Kennedy, Jr., historičari su uspjeli potvrditi jedino vezu sa Juliusom Albertom Krugom, ministrom unutrašnjih poslova koji je u to vrijeme bio oženjen.</s><s>Edithinu je karijeru u šou biznisu uništio gubitak kose, koji neki biografi objašnjavaju alopecijom totalis, a drugi incidentom tokom koga je slućajno sebi spalila kosu; zbog toga je ostatak života provela noseći šalove oko glave.</s>

<s>Nakon višegodišnjeg oduststva, Edith se 29. jula 1952. pridružila majci na porodičnom imanju Grey Gardens u naselju East Hapton na obali Long Islanda.</s><s>Njihov život je sljedećih godina obilježila neimaština, velikim dijelom uzrokovana time što su oboje ostali bez nasljedstva i prihoda, odnosno na temelju njih nisu mogli uzdržavati golemo imanje.</s><s>Sa vremenom su se obje žene potpuno povukle iz društva.</s>

<s>22. oktobra 1971. su ih posjetili sanitarni inspektori Okruga New York i, užasnuti prljavštinom i prisustvom nekoliko desetaka divljih mačaka, objavili da ih moraju prisilno iseliti jer imanje nije sigurno za život.</s><s>Vijest o tome je prenio tabloid National Enquirer i izazvao veliki skandal, s obzirom da su se Bealeove smatrale dijelovima američke elite i bile bliske rođake Jacqueline Kennedy.</s>

<s>Nekoliko godina kasnije su braća Maysles namjeravala snimiti dokumentarni film o životu Jacqueline Kenendy, te su prilikom priprema posjetili Grey Gardens.</s><s>Tada su postali uvjereni da će Velika i Mala Edie biti daleko bolja tema za film, te su na imanju proveli godinu dana, vjerno bilježeći njihove svakodnevne rituale i život.</s><s>Rezultat je bio film koji je obje žene učinio svojevrsnim celebrityjima.</s>

<s>Mala Edie je nakon smrti majke 1977. godine pokušala tako stečenu slavu iskoristiti nastupajući u njujorškim noćnim klubovima, ali je od toga odustala.</s><s>Umjesto toga je 1979. imanje prodala Benu Bradleeju, izvršnom uredniku Washington Posta; preselila se u Southampton, a potom je ostatak života provela po New Yorku, Montrealu i konačno na Floridi.</s><s>Tamo je u svom stanu pronađena mrtva; lokalne vlasti su utvrdile da su srčani ili moždani udar najvjerojatniji uzrok.</s>

<s>Edith Bouvier Beale se pojavljuje kao lik u brodvejskom mjuziklu Grey Gardens, te u istoimenom televizijskom filmu iz 2009. godine, gdje ju je tumačila Drew Barrymore.</s>

<s>Vanjske veze</s>

<s>Američke plesačice
Američke manekenke
Porodica Bouvier</s>

